ששון גבאי

שמאל|ממוזער|250px|ששון גבאי (מימין) וקרן צור בהצגה "רוחל'ה מתחתנת", מאת סביון ליברכט, בבימויה של ציפי פינס, בתיאטרון בית ליסין, 2011
ששון גבאי (נולד ב-24 בנובמבר 1947, י"א בכסלו ה'תש"ח) הוא שחקן קולנוע, טלוויזיה ותיאטרון ישראלי. זוכה ארבעה פרסי אופיר (שיא לשחקן ישראלי), פרס האקדמיה האירופית לקולנוע, פרס האקדמיה הישראלית לטלוויזיה, פרס התיאטרון הישראלי, פרס קלצ'קין ופרס רוזנבלום.

ביוגרפיה
ששון נולד בבגדאד שבעיראק כבנם הקטן של משה גבאי, ואמירה (נזימה, למשפחת אברהמי). נקרא על שם אבי אביו, ששון. סבו היה מגבאי מתחם קבר יחזקאל הנביא בעיירה אל כפל (צ'פל), ומשם נבע שם המשפחה "גבאי". אביו עבר מעיירה זו לבגדאד, שם עסק בסחר בדים והתחתן. אחיו הבכור היה הדיפלומט והמזרחן צבי גבאי.

המשפחה הייתה אמידה, וגרה בבית מרווח בשכונה החדשה "באב אל שרקי" (השער המזרחי) בבגדאד. הם חיו בצל עימותים בלתי פוסקים עם השכנים המוסלמים, ובאווירה עוינת. בפרהוד משפחת סבו וסבתו, מצד אמו, ניצלה בזכות שכניה הערבים. לאחר כ"ט בנובמבר 1947, הורע מצבם בכלל יהודי עיראק, וב-1951, לאחר שביתם הוחרם על כל תכולתו, עלתה המשפחה ארצה במבצע "עזרא ונחמיה" והתגוררה בחיפה. ב-1968 נרצח אביו במכולת שלו בחיפה, בידי ערבי-נוצרי.

את שירותו הצבאי עשה ששון במשטרה הצבאית. לאחר מכן, למד תיאטרון ופסיכולוגיה באוניברסיטת תל אביב.

קריירה בתיאטרון
עם סיום לימודיו החל לשחק בתיאטרון החאן בלהקתו של מייקל אלפרדס שם עבד עם אילן רונן, ספי ריבלין ואחרים. בין המחזות בהן השתתף באותן השנים היו: "הפרוטוקלים הפרסיים" (1972), "וויצק" (1973), "משרתם של שני אדונים" (1974), "מלכוד 22" (1975), "פנשן" (1977), "אוכלים" (1979), "מרסיה וקאמיה" (1979), "רשומון" (1980) ו"המרפסת" מאת ז'אן ז'נה (1981).

לאחר מכן שיחק בהצגות רבות בהבימה, בתיאטרון הקאמרי, בתיאטרון באר שבע ובתיאטרון בית ליסין, שם הוא נמנה עם סגל השחקנים הקבוע. הוא הרבה לשתף פעולה על הבמה עם השחקנית יונה אליאן, איתה הופיע בהצגות: "נסים ונפלאות בקופסאות שימורים" (הבימה 1986), "פילומנה", "מי מפחד מווירג'יניה וולף?" {1997), "תנאים של חיבה", "מירנדולינה" ו"זוג גרוש".

בין ההצגות בהן שיחק ניתן למצוא את: "זינגר", "רוזנטה חזר משדה הקרב", "זוג פתוח", "הוצאה להורג", "זהות", "איש הגשם","רוחל'ה מתחתנת", "מלאכת החיים" ו"אוצר יקר". גבאי שיחק גם בשנת 1989 במחזמר "פיטר פן" בתפקיד קפטן הוק.

ב-2008 השתתף במחזמר "אוליבר", שם גילם את פייגין.

ב-2009 שיחק במחזה "הדוד וניה" בתיאטרון בית ליסין

ב-2012 שיחק בהפקה מיוחדת של הקומדיה "החולה המדומה" עם תזמורת הבארוק ירושלים, עיבוד שכלל את המוזיקה המקורית שכתב למחזה מלחין הבארוק הצרפתי מארק-אנטואן שרפנטייה.

ב-2017 שיחק בגרסה הבימתית של הסדרה "פולישוק" בתיאטרון בית ליסין.

בקיץ 2018 שיחק גבאי בברודוויי, בגרסת התיאטרון לסרט "ביקור התזמורת".

קריירה בקולנוע ובטלוויזיה
גבאי שיחק בסרטי קולנוע ישראליים וזרים רבים, בהם: "אור מן ההפקר" (1973), "סיפורי תל אביב" (1992), "לגנוב את השמיים" (1988), "צלקת" (1994), "המחצבה" (1990), "עונת הדובדבנים" (1991), עליו זכה בפרס אופיר, "רמבו 3" (1988), "המרגל הישראלי בדמשק" (1987), "הבריחה מערב הסעודית" (1998), "Made in Israel" (2001), "אביבה אהובתי" (2006), "לא בלי בתי" (1991).

בטלוויזיה שיחק בהפקות של הטלוויזיה החינוכית והכללית, בין היתר שיחק בסדרות "שכונת חיים", "ארץ מולדת", "סיטון", "סיפורים לשעת לילה מאוחרת", בדרמה "משפט קסטנר" (שם גילם את דמותו של ישראל קסטנר), כמגיש פינה ולעיתים כמגיש תוכנית בסדרה "זהו זה!", בתפקיד אורח בסדרה הקומית "קרובים קרובים", ובהפקות רבות אחרות.

בשנת 2004 השתתף גבאי בקלטת הילדים "איזה כיף בים" לצידם של שרון שחל, רבקה מיכאלי, ואורי בנאי.

בשנת 2007 כיכב גבאי בסרט עטור השבחים "ביקור התזמורת", בתפקיד עליו זכה בפרס אופיר ובפרס האקדמיה האירופית לקולנוע לשחקן הטוב ביותר. הסרט היה אמור להתמודד על פרס אוסקר לסרט הבין-לאומי הטוב ביותר, אך מסיבות טכניות בוטלה מעמדותו.

בשנת 2009 החל לשחק בתפקיד הראשי בסדרת הטלוויזיה "פולישוק". על תפקידו בסדרה זו זכה בפרס האקדמיה לטלוויזיה בקטגוריית השחקן הראשי הטוב ביותר בסדרה קומית.

בשנת 2011 שיחק בתפקיד הראשי בסרט הקולנוע "בוקר טוב אדון פידלמן", עליו היה מועמד לפרס אופיר, זכה בפרס השחקן בפסטיבל הודו הבין-לאומי בגואה, והיה בין חמשת המועמדים לפרס האוסקר האסיאתי. באותה שנה הופיע בתפקיד הראשי בסרט "החזיר מעזה" (Le Cochon de Gaza) שהוא סרט הביכורים של הבמאי הצרפתי סילבן אסטיבל. בכורת הסרט נערכה בצרפת ובה גם זכה לביקורות חיוביות מהעיתונות הצרפתית ומקהל הצופים. הסרט לא הופץ בישראל.

בשנת 2012 שיחק בסדרת המתח של ערוץ 2 "המיוחדת", וב-2013 שיחק בסרטים "לצוד פילים" לצד מוני מושונוב ופטריק סטיוארט, ו"כידון". ב-2014 שיחק בסרט "גט - המשפט של ויויאן אמסלם", שעל תפקידו בו זכה בפרס אופיר לשחקן המשנה הטוב ביותר. באותה שנה החל לשחק ב"בתולות" בתוך האבא של שלי ומאיה. בשנת 2015 שיחק בסרט המילים הטובות של שמי זרחין, בתפקיד האב, וכן בעונה השנייה והשלישית של הסדרה שטיסל, בתפקיד נחום (נוחעם) שטיסל, אחיו של שולם שטיסל, המגולם על ידי דב גליקמן.

בשנת 2017 השתתף בסדרה אנחנו במפה בתפקיד מאמן נבחרת ישראל.

ב-2018 השתתף בסדרת הטלוויזיה "שטוקהולם" ובסרטו של הבמאי אבי נשר, "סיפור אחר". באותה שנה השתתף גם בסרט של נטפליקס, "המלאך", בו גילם את סגן נשיא מצרים שלאחר מכן הפך לנשיא מצרים.

ב-2021 הופיע בתפקיד מאיר בסרטו של משה רוזנטל "קריוקי", עליו זכה בפרס אופיר לשחקן הראשי הטוב ביותר.

החל מנובמבר 2021 השתתף בסדרה "מנגן ושר" של YES, על תפקידו בסדרה זכה בפרס שחקן המשנה הטוב ביותר בסדרת דרמה בטקס פרסי האקדמיה לטלוויזיה.

בינואר 2022 השתתף בתוכנית "מוזות" של תאגיד השידור כאן יחד עם בנו אדם גבאי.

בשנת 2023 שיחק בסדרה "אבירם כץ" ששודרה ב"כאן 11". על תפקידו בסדרה זכה בפרס האקדמיה לטלוויזיה לשחקן משנה בסדרת קומית לשנת 2023. בתחילת אותה שנה נודע שלוהק לעונה השלישית של "טהרן", ויגלם את ניסן סוכן מוסד ותיק. כמו כן יככב בשנית בתפקיד נוחעם שטיסל, הפעם בתפקיד ראשי בסדרה קוגל, סדרת פריקוול של שטיסל.

בשנת 2024 שיחק בתפקיד ראשי בסרטו של שמי זרחין "חמדה" לצדה של אסי לוי. באותה שנה שיחק בתפקיד הראשי בסרט בתי אהובתי. על משחקו בסרט היה מועמד לפרס אופיר לשחקן הראשי הטוב ביותר.

 חיים אישיים 
גבאי היה נשוי למימי ברעם ולהם שלושה ילדים. הוא נשוי בשנית לסופרת דפנה חלף ולהם שני ילדים, שאחד מהם הוא השחקן אדם גבאי, שאף שיחק לצידו במחזמר של "ביקור התזמורת" בתיאטרון ברודוויי.

גבאי מתגורר עם משפחתו בתל אביב.

 פילמוגרפיה 
 קולנוע 
שנהשם הסרטתיאור / הערות1973אור מן ההפקר1984השגריר1987Deadline1987המרגל הישראלי בדמשק1988רמבו 31988לגנוב את השמיים1990המחצבה1991עונת הדובדבניםזכה בפרס אופיר1991לא בלי בתי1992סיפורי תל אביב1994צלקת1998הבריחה מערב הסעודית2001Made in Israel2006אביבה אהובתי2007ביקור התזמורתזכה בפרס אופיר ובפרס האקדמיה האירופית2011בוקר טוב אדון פידלמןמועמד לפרס אופיר, זכה בפרסים בינלאומיים2011החזיר מעזההופץ בצרפת וזכה לביקורות חיוביות2013לצוד פיליםלצד מוני מושונוב ופטריק סטיוארט2013כידון2014גט - המשפט של ויויאן אמסלםזכה בפרס אופיר לשחקן המשנה הטוב ביותר2015המילים הטובות2018סיפור אחרבבימוי אבי נשר2018המלאךסרט של נטפליקס, גילם את סגן נשיא מצרים2021אוסלוגילם את שר החוץ שמעון פרס2021קריוקיזכה בפרס אופיר לשחקן הראשי הטוב ביותר2024חמדהבבימוי שמי זרחין, לצד אסי לוי2024בתי אהובתימועמד לפרס אופיר לשחקן הראשי

 טלוויזיה 
שנהשם הסדרה / תוכניתתיאור / הערות1976שכונת חיים1981ארץ מולדת1984קרובים קרוביםתפקיד אורח1987סיפורים לשעת לילה מאוחרת 1994משפט קסטנרגילם את ישראל קסטנר1995סיטוןגילם את עו"ד גבי סיטון ----זהו זה!מגיש פינה ולעיתים מגיש ראשי2004איזה כיף ביםקלטת ילדים2009פולישוקתפקיד ראשי, זכה בפרס האקדמיה לטלוויזיה2012המיוחדתסדרת מתח של ערוץ 22014בתולותשיחק את אבא של שלי ומאיה2015שטיסלתפקיד נחום (נוחעם) שטיסל2017אנחנו במפהתפקיד מאמן נבחרת ישראל2018שטוקהולם2021מנגן ושרזכה בפרס שחקן המשנה הטוב ביותר בסדרת דרמה2022מוזותשיחק יחד עם בנו אדם גבאי2023אבירם כץזכה בפרס האקדמיה לשחקן משנה בסדרת קומית2023טהרןעונה 3, תפקיד ניסן, סוכן מוסד ותיק2023קוגלסדרת פריקוול של שטיסל, בתפקיד ראשי

 תיאטרון 
שנהשם ההצגהתיאטרון / תיאור1972הפרוטוקלים הפרסייםתיאטרון החאן1973וויצק1974משרתם של שני אדונים1975מלכוד 221977פנשן1979אוכלים1979מרסיה וקאמיה1980רשומון1981המרפסתתיאטרון החאן, מאת ז'אן ז'נה1986נסים ונפלאות בקופסאות שימוריםתיאטרון הבימה, לצד יונה אליאן ----פילומנהתיאטרון בית ליסין, לצד יונה אליאן1997מי מפחד מווירג'יניה וולף? ----תנאים של חיבה ----מירנדולינה ----זוג גרוש ----זינגרתיאטרון בית ליסין ----רוזנטה חזר משדה הקרב ----זוג פתוח ----הוצאה להורג ----זהות ----איש הגשם 2011רוחל'ה מתחתנת 2012מלאכת החיים ----אוצר יקר1989פיטר פןמחזמר, בתפקיד קפטן הוק2008אוליברמחזמר, בתפקיד פייגן2009הדוד וניהתיאטרון בית ליסין2012החולה המדומההפקה מיוחדת עם תזמורת הבארוק ירושלים2017פולישוקגרסה בימתית לסדרה, תיאטרון בית ליסין2018ביקור התזמורתגרסת ברודוויי למחזה המבוסס על הסרט2024אנטיגונהתיאטרון בית ליסין

קישורים חיצוניים














הערות שוליים

קטגוריה:עולים בשנות ה-1950
קטגוריה:שחקני תיאטרון ישראלים
קטגוריה:זוכי פרס האקדמיה לטלוויזיה: שחקנים
קטגוריה:זוכי פרס רוזנבלום
קטגוריה:זוכי פרס קלצ'קין
קטגוריה:זוכי פרס התיאטרון הישראלי
קטגוריה:זוכי פרס אופיר: השחקן הטוב
קטגוריה:זוכי פרס אופיר: שחקן המשנה הטוב
קטגוריה:ישראלים ילידי עיראק
קטגוריה:בוגרי אוניברסיטת תל אביב: תיאטרון
קטגוריה:זהו זה! - מנחים, מגישי פינות ושחקנים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1947